ai4bharat/Pralekha huggingface dataset:
প্রধানমন্ত্রীরদপ্তর
খার্চি পুজো উপলক্ষে প্রধানমন্ত্রীর শুভেচ্ছাবার্তা
নয়াদিল্লি, ১০ জুলাই, ২০১৯
প্রধানমন্ত্রী শ্রী নরেন্দ্র মোদী খার্চি পুজোর সূচনায় ত্রিপুরাবাসী সহ সকলকে শুভেচ্ছা জানিয়েছেন।
এক শুভেচ্ছাবার্তায় প্রধানমন্ত্রী বলেন, “খার্চি পুজো উপলক্ষে ত্রিপুরার জনগণ সহ সকলকে অভিনন্দন জানাচ্ছি। চতুর্দশ দেবতার আর্শিবাদে সকলেই সুস্বাস্হ্যের অধিকারী হোন। সবার জীবন আনন্দ ও সমৃদ্ধিতে ভরে উঠুক।”
CG/ CB /NS
(Visitor Counter : 65
প্রতিরক্ষামন্ত্রক
ভারত-বাংলাদেশের মধ্যে নবম যৌথ সামরিক মহড়া ‘সম্প্রীতি’র উদ্বোধন সম্পর্কে বিবৃতি
নয়াদিল্লি, ৩ ফেব্রুয়ারি, ২০২০
মেঘালয়ের উমরোই-তে সোমবার, তেসরা ফেব্রুয়ারি থেকে ভারত ও বাংলাদেশের মধ্যে নবম যৌথ সামরিক মহড়া ‘সম্প্রীতি’ শুরু হয়েছে। এই যৌথ সামরিক মহড়ার উদ্দেশ্যই হল পার্বত্য এবং জঙ্গল এলাকায় সন্ত্রাস দমন সম্পর্কিত প্রশিক্ষণ। এই যৌথ সামরিক মহড়া ‘কম্যান্ড পোস্ট এক্সারসাইজ’  ও ‘ফিল্ড ট্রেনিং এক্সারসাইজ’ -এর ব্যবস্থা রয়েছে। বাংলাদেশ সেনাবাহিনী থেকে ৩১ জন আধিকারিক এবং ১৩৮ জন অন্যান্য সদস্য এই যৌথ সামরিক মহড়াতে অংশ নিয়েছেন। ব্রিগেডিয়ার জেনারেল মহম্মদ সইফুল আজম বাংলাদেশ সেনাবাহিনীর নেতৃত্ব দিচ্ছেন। দুই দেশের সেনাবাহিনী কৌশলগত অভিযান, তল্লাশি অভিযান এবং হাউজ ক্লিয়ারেন্স মহড়া সহ বিভিন্ন বিষয়ে সুপরিচিত হবে।
এই যৌথ সামরিক মহড়ার বর্ণাঢ্য উদ্বোধনী অনুষ্ঠানে দুই দেশের সেনাবাহিনীর পক্ষ থেকে কুচকাওয়াজের আয়োজন করা হয়। একইসঙ্গে, প্রদর্শিত হয় সেনা ব্যান্ডও। ভারতীয় সেনাবাহিনীর প্রতিনিধিদলের প্রধান ব্রিজ রাজেশ শর্মা এবং বাংলাদেশ সেনাবাহিনীর প্রতিনিধিদলের ব্রিগেডিয়ার জেনারেল সইফুল আজম উপস্থিত ছিলেন। আগামী ১৬ই ফেব্রুয়ারি এই যৌথ সামরিক মহড়া শেষ হচ্ছে।
ভারত ও বাংলাদেশ সেনাবাহিনীর মধ্যে দ্বিপাক্ষিক সেনা সহযোগিতা বৃদ্ধির উদ্দেশ্যেই এই ‘সম্প্রীতি’ মহড়ার আয়োজন করা হয়েছে।
CG/SS/DM
(Visitor Counter : 62
রেলমন্ত্রক
অক্সিজেন এক্সপ্রেসের মাধ্যমে দেশে একদিনে সর্বাধিক ১১৪২ মেট্রিক টন অক্সিজেন সরবরাহ করা হয়েছে
ভারতীয় রেল এক মাসে ১৪ টি রাজ্যে ১৬০০০ মেট্রিক টনের বেশি তরল মেডিকেল অক্সিজেন সরবরাহ করেছে
৫০ টি ট্যাংকার সমন্বিত ১২ টি অক্সিজেন এক্সপ্রেস যাত্রাপথে রয়েছে, যাতে ৯২০ মেট্রিক টন তরল মেডিকেল অক্সিজেন রয়েছে
নতুন দিল্লি, ২৪ মে, ২০২১
দেশের বিভিন্ন প্রান্তে অক্সিজেন পৌঁছে দেওয়ার জন্য ভারতীয় রেল অক্সিজেন এক্সপ্রেসের যাত্রা অব্যাহত রেখেছে। এ পর্যন্ত ৯৭৭ টি ট্যাংকারে মোট ১৬০২৩ মেট্রিক টন তরল মেডিকেল অক্সিজেন দেশের বিভিন্ন প্রান্তে পৌঁছে দেওয়া হয়েছে। উল্লেখ্য, এ পর্যন্ত ২৪৭ অক্সিজেন এক্সপ্রেস বিভিন্ন রাজ্যে তাদের যাত্রা শেষ করেছে। এর পাশাপাশি, আজ ৫০ টি ট্যাঙ্কারের মাধ্যমে ৯২০ মেট্রিক টন অক্সিজেন নিয়ে ১২ টি অক্সিজেন এক্সপ্রেস যাত্রাপথে রয়েছে।
ভারতীয় রেল একদিনে সর্বাধিক ১১৪২ মেট্রিক টন তরল মেডিকেল অক্সিজেন সরবরাহ করেছে। গত ২০ মে একদিনে সর্বাধিক ১১১৮ মেট্রিক টন মেডিকেল অক্সিজেন সরবরাহ করা হয়েছিল।
দক্ষিণের রাজ্যগুলির মধ্যে তামিলনাডু এবং কর্নাটকে এ পর্যন্ত ১ হাজার মেট্রিকটন তরল অক্সিজেন পাঠানো হয়েছে। বিভিন্ন রাজ্য থেকে অনুরোধ আসায় ভারতীয় রেল খুব অল্প সময়ের মধ্যে অক্সিজেন এক্সপ্রেস পৌঁছে দেওয়ার চেষ্টা করছে। এ পর্যন্ত ১৪ টি রাজ্যে অক্সিজেন এক্সপ্রেস তরল অক্সিজেন নিয়ে পৌঁছেছে। এই রাজ্যগুলির মধ্যে রয়েছে, উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসাম।
গত ২৪ এপ্রিল থেকে এই অক্সিজেন এক্সপ্রেস তার যাত্রা শুরু করে এক মাসের মধ্যে ১৬০০০ মেট্রিক টনের বেশি তরল মেডিকেল অক্সিজেন দেশের ১৪টি রাজ্যে পৌঁছে দিতে পেরেছে।
রেলের পক্ষ থেকে ট্যাংকারে করে এই অক্সিজেন নেওয়া হচ্ছে পশ্চিমাঞ্চলের হাপা, বরোদা এবং মুন্দ্রা থেকে। পূর্বাঞ্চলের রাউরকেল্লা দুর্গাপুর টাটানগর এবং আংগুল থেকে।
মহারাষ্ট্রে এ পর্যন্ত ৬১৪ মেট্রিক টন, ৩৬৪৯ মেট্রিক টন উত্তর প্রদেশে, মধ্যপ্রদেশে ৬৩৩ মেট্রিক টন, দিল্লিতে ৪৬০০ মেট্রিক টন, হরিয়ানায় ১৭৫৯ মেট্রিক টন, রাজস্থানে ৯৮ মেট্রিক টন, কর্নাটকে ১০৬৩ মেট্রিক টন, উত্তরাখণ্ডে ৩২০ মেট্রিক টন, তামিলনাড়ুতে ১০২৪ মেট্রিক টন, অন্ধ্রপ্রদেশে ৭৩০ মেট্রিক টন, পাঞ্জাবে ২২৫ মেট্রিক টন, কেরালায় ২৪৬ মেট্রিক টন, তেলেঙ্গানায় ৯৭৬ মেট্রিক টন এবং আসামে ৮০ মেট্রিক টন অক্সিজেন পর্যন্ত পৌঁছে দেওয়া হয়েছে।
CG/SB
(Visitor Counter : 183
প্রতিরক্ষামন্ত্রক
দ্বিতীয় পর্যায়ে সমুদ্র সেতু অভিযানের জন্য ৭টি ভারতীয় নৌ জাহাজ মোতায়েন করা হয়েছে
নতুন দিল্লি, ০১ মে, ২০২১
কোভিড-১৯ –এর বিরুদ্ধে দেশবাসীর লড়াইয়ের সাহায্যার্থে এবং “দ্বিতীয় সমুদ্র সেতু” অভিযানের অঙ্গ হিসেবে কলকাতা, কোচি, তলোয়ার, তাবার, ত্রিকান্দ, জলশওয়া এবং ঐরাবৎ - এই সাতটি ভারতীয় নৌ জাহাজকে বিভিন্ন দেশ থেকে তরল চিকিৎসা অক্সিজেন ভর্তি ক্রায়োজেনিক কন্টেনার এবং চিকিৎসা ক্ষেত্রে সাহায্যকারী সরঞ্জাম নিয়ে আসার জন্য মোতায়েন করা হয়েছে।
এই অভিযানের প্রথম দফায় আইএনএস কলকাতা এবং আইএনএস তলোয়ার জাহাজ দুটিকে পারস্য উপসাগরে মোতায়েন করা হয়েছে। গত ৩০ এপ্রিল জাহাজ দুটি বাহরিনের মানামা বন্দরে পৌঁছেছে।
আইএনএস তলোয়ার ৪০ মেট্রিকটন তরল চিকিৎসা অক্সিজেন নিয়ে দেশে ফিরবে।
আইএনএস কলকাতা চিকিৎসা সরঞ্জাম নিয়ে আসার জন্য কাতারের দোহার দিকে রওনা হয়েছে এবং পরবর্তীতে তরল অক্সিজেন নিয়ে আসার জন্য কুয়েতে যাবে।
একইভাবে পূর্ব সমুদ্র তিরে অবস্থিত আইএনএস ঐরাবৎ-কেও এই কাজে লাগানো হয়েছে। গত বছর সমুদ্র সেতু অভিযানে আইএনএস জলশওয়া গুরুত্বপূর্ণ ভূমিকা পালন করেছিল।
তরল অক্সিজেন ট্যাঙ্ক নিয়ে আসার জন্য আইএনএস ঐরাবৎ-এর সিঙ্গাপুরে পৌঁছানোর কথা রয়েছে। স্বল্প সময়ের বিজ্ঞপ্তিতে মেডিকেল স্টোর চালু করার জন্য আইএনএস জলশওয়া প্রস্তুত রয়েছে।
এই অভিযানের দ্বিতীয় দফায় কোচি, ত্রিকান্দ এবং তাবার জাহাজগুলিকে আরবসাগরে মোতায়েন করা হয়েছে।
দক্ষিণ নৌ কমান্ড থেকে আইএনএস শার্দুল ৪৮ ঘন্টার মধ্যে এই অভিযানে যোগ দেওয়ার জন্য প্রস্তুত রয়েছে।
কোভিড-১৯ –এর বিরুদ্ধে লড়াইয়ে দেশের প্রয়োজনে আরও বেশি জাহাজ মোতায়েন করা জন্য ভারতীয় নৌ বাহিনী প্রস্তুত। জাহাজগুলি যে কোনো সঙ্কটের বিরুদ্ধে লড়াইয়ের জন্য প্রস্তুত এবং সক্ষম।
স্মরণ করা যাতে পারে, যে গত বছর নৌ বাহিনী দ্বারা পরিচালিত এই সমুদ্র সেতু অভিযানের মাধ্যমে কোভিড-১৯ সংক্রমণ ছড়িয়ে পরার কারণে বিদেশে আটকে পরা প্রায় ৪০০০ ভারতীয় নাগরিককে সফলভাবে দেশে ফিরিয়ে নিয়ে আসা হয়েছিল।
SDG/SS/SKD/
(Visitor Counter : 175
স্বাস্থ্যওপরিবারকল্যাণমন্ত্রক
দেশে পরপর ছয়দিন দৈনিক ভিত্তিতে সুস্থতার সংখ্যা নতুন করে আক্রান্তের সংখ্যার তুলনায় বেশি
পরপর তিনদিন দৈনিক ভিত্তিতে আক্রান্তের সংখ্যা ৩ লক্ষের কম
দেশে গত ২৪ ঘণ্টায় এযাবৎ সর্বাধিক ২০ লক্ষ নমুনা পরীক্ষা, যা বিশ্ব রেকর্ড
দৈনিক ভিত্তিতে আক্রান্তের হার কমে ১৩.৩১ শতাংশ
এখনও পর্যন্ত ১৮-৪৪ বছর বয়সী ৬৪ লক্ষের বেশি সুফলভোগীর টিকাকরণ
নয়াদিল্লি, ১৯ মে, ২০২১
ভারতে পরপর ছয়দিন সুস্থতার সংখ্যা দৈনিক ভিত্তিতে আক্রান্তের তুলনায় বেশি। গত ২৪ ঘণ্টায় করোনামুক্ত হয়েছেন ৩ লক্ষ ৮৯ হাজার ৮৫১ জন। দেশে আজ পর্যন্ত মোট সুস্থতার সংখ্যা ২ কোটি ১৯ লক্ষ ৮৬ হাজার ৩৬৩। জাতীয় স্তরে সুস্থতার হার আরও বেড়ে দাঁড়িয়েছে ৮৬.২৩ শতাংশ। এর মধ্যে ১০টি রাজ্যেই সুস্থতার হার ৭৪.৯৪ শতাংশ।
দেশে আজ নিয়ে পরপর তিনদিন আক্রান্তের সংখ্যা ৩ লক্ষের নিচে নেমেছে। গত ২৪ ঘন্টায় নতুন করে আক্রান্ত হয়েছেন ২ লক্ষ ৬৭ হাজার ৩৩৪ জন। এর মধ্যে ১০টি রাজ্যে আক্রান্তের হার ৭৪.৪৬ শতাংশ। তামিলনাড়ুতে একদিনেই সর্বাধিক ৩৩,০৬৯ জন আক্রান্ত হয়েছেন। অন্যদিকে কেরলে আক্রান্তের সংখ্যা ৩১,৩৩৭।
অন্যদিকে, ভারতে সুস্পষ্টভাবে মোট করোনায় আক্রান্তের সংখ্যা কমে আজ দাঁড়িয়েছে ৩২ লক্ষ ২৬ হাজার ৭১৯। এর ফলে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১ লক্ষ ২৭ হাজার ৪০টি কমেছে, যা মোট আক্রান্তের ১২.৬৬ শতাংশ। দেশে আটটি রাজ্যে সুস্পষ্টভাবে করোনায় আক্রান্তের হার ৬৯.০২ শতাংশ।
দেশে গত ২৪ ঘণ্টায় এযাবৎ সর্বাধিক ২০ লক্ষের বেশি নমুনা পরীক্ষা করা হয়েছে। অন্যদিকে, নমুনা পরীক্ষার ভিত্তিতে আক্রান্তের হার ১৩.৩১ শতাংশ কমেছে। গত ২৪ ঘণ্টায় ২০ লক্ষ ৮ হাজার নমুনা পরীক্ষা হওয়ায় নতুন বিশ্ব রেকর্ড তৈরি হয়েছে।
দেশে এখনও পর্যন্ত ৩২ কোটির বেশি নমুনা পরীক্ষা হয়েছে। এদিকে দেশব্যাপী টিকাকরণ অভিযানের তৃতীয় পর্যায়ের আওতায় আজ পর্যন্ত ১৮ কোটি ৫৮ লক্ষের বেশি টিকাকরণ হয়েছে। আজ সকাল ৭টা পর্যন্ত প্রাথমিক তথ্য অনুযায়ী মোট টিকাকরণের সংখ্যা ১৮ কোটি ৫৮ লক্ষ ৯ হাজার ৩০২। এর মধ্যে ৯৬ লক্ষ ৭৩ হাজার ৬৮৪ জন স্বাস্থ্যকর্মী প্রথম ডোজ এবং ৬৬ লক্ষ ৫৯ হাজার ১২৫ জন কর্মী দ্বিতীয় ডোজ পেয়েছেন। অন্যদিকে, ১ কোটি ৪৫ লক্ষ ৬৯ হাজার ৬৬৯ জন করোনা যোদ্ধা প্রথম ডোজ এবং ৮২ লক্ষ ৩৬ হাজার ৫১৫ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৬৪ লক্ষ ৭৭ হাজার ৪৪৩ জন প্রথম ডোজ পেয়েছেন। এছাড়াও, ৪৫-৬০ বছর বয়সী ৫ কোটি ৮০ লক্ষ ৪৬ হাজার ৩৩৯ জন প্রথম ডোজ এবং ৯৩ লক্ষ ৫১ হাজার ৩৬ জন দ্বিতীয় ডোজ পেয়েছেন। একইভাবে, ৬০ বছরের বেশি বয়সী ৫ কোটি ৪৮ লক্ষ ১৬ হাজার ৭৬৭ জন সুফলভোগী প্রথম ডোজ এবং ১ কোটি ৭৯ লক্ষ ৭৮ হাজার ৭২৪ জন দ্বিতীয় ডোজ পেয়েছেন।
CG/BD/DM/
(
প্রধানমন্ত্রীরদপ্তর
গঙ্গোত্রীতে ভারতের ২ লক্ষতম ৫জি সাইটটি কাজ শুরু করায় এবং চারধাম ফাইবার যোগাযোগ প্রকল্প জাতির উদ্দেশে উৎসর্গ করায় প্রধানমন্ত্রীর সন্তোষ প্রকাশ
নতুন দিল্লি, ২৬শে মে, ২০২৩
প্রধানমন্ত্রী শ্রী নরেন্দ্র মোদী গঙ্গোত্রীতে ভারতের ২ লক্ষতম ৫জি সাইটটি কাজ শুরু করায় এবং চারধাম ফাইবার যোগাযোগ প্রকল্প জাতির উদ্দেশে উৎসর্গ করায় সন্তোষ প্রকাশ করেছেন।
কেন্দ্রীয় মন্ত্রী শ্রী অশ্বিনী বৈষ্ণবের এক ট্যুইট বার্তার প্রত্যুত্তরে প্রধানমন্ত্রী বলেছেন:
“যোগাযোগ ব্যবস্থা এবং পর্যটনের জন্য় একটি ভালো খবর।”
(CG/CB/SFS
শিল্পওবাণিজ্যমন্ত্রক
ই-কমার্স নীতির খসড়া
নয়াদিল্লি, ২৬ জুন, ২০১৯
জাতীয় ই-কমার্স নীতির একটি খসড়া প্রস্তুত করা হয়েছে এবং সাধারণের অবগতির জন্য তা প্রকাশ করা হয়েছে। এই খসড়া নীতিতে ছ’টি প্রধান বিষয়কে তুলে ধরা হয়েছে। এগুলি হল – ডেটা, পরিকাঠামো উন্নয়ন, ই-কমার্সের বাজার, নিয়ন্ত্রণমূলক ব্যবস্থা, অভ্যন্তরীণ ডিজিটাল অর্থনীতিকে উৎসাহ প্রদান এবং ই-কমার্সের মাধ্যমে রপ্তানি বৃদ্ধির উদ্যোগ। এই খসড়া নীতিতে বিনিয়োগকারী, উৎপাদক এমএসএমই, ব্যবসায়ী, খুচরো বিক্রেতা, স্টার্ট-আপ ও সাধারণ গ্রাহকদের স্বার্থের কথা বিবেচনা করা হয়েছে।
ই-কমার্সের যে বৈদেশিক বিনিয়োগ নীতি ২০০০ সালের ২ নম্বর প্রেস নোটে ঘোষণা করা হয়েছিল, তাতে ব্যবসায়ী থেকে ব্যবসায়ীদের মধ্যে ই-কমার্সের ক্ষেত্রে ১০০ শতাংশ প্রত্যক্ষ বৈদেশিক বিনিয়োগের অনুমতি দেওয়া হয়েছিল। ২০১৬ সালে সংশ্লিষ্ট পক্ষগুলির আলোচনার ভিত্তিতে যে তৃতীয় প্রেস নোট জারি হয়, তাতে ব্যবসায়ীদের থেকে গ্রাহকদের মধ্যে বহু ব্র্যান্ডের খুচরো ব্যবস্থার  ক্ষেত্রে প্রত্যক্ষ বৈদেশিক বিনিয়োগ নিষিদ্ধ ছিল। নীতিটি যথাযথভাবে রূপায়ণের জন্য ২০১৮-র অন্য আরেকটি প্রেস নোটে কোন কিছুর পরিবর্তন না করে পুরনো নীতির পুনরাবৃত্তি করা হয়।
নতুন ই-কমার্স খসড়া নীতিটি প্রকাশের পর মার্কিন যুক্তরাষ্ট্র সহ বেশ কয়েকটি দেশের সরকার এ বিষয়ে তাদের মতামত জানিয়েছে।
লোকসভায় কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল এই তথ্য জানিয়েছেন।
CG/PB/DM
(Visitor Counter : 91
পেট্রোলিয়ামওপ্রাকৃতিকগ্যাসমন্ত্রক
মায়ানমারে তেল ও প্রাকৃতিক গ্যাস প্রকল্পের এ-১ এবং এ-৩ ব্লকের উন্নয়নের জন্য ওএনজিসি বিদেশ লিমিটেডের অতিরিক্ত বিনিয়োগের প্রস্তাবে মন্ত্রিসভার সায়
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আর্থিক বিষয় সংক্রান্ত কমিটির বৈঠকে আজ মায়ানমারে শি তেল ও গ্যাস প্রকল্পের এ-১ ও এ-৩ ব্লকের উন্নয়নে ওএনজিসি বিদেশ লিমিটেডের পক্ষ থেকে ১২১.২৭ মিলিয়ন মার্কিন ডলার  বিনিয়োগের প্রস্তাব অনুমোদিত হয়েছে।
ওএনজিসি বিদেশ লিমিটেড মায়ানমারে শি তেল ও প্রাকৃতিক গ্যাস প্রকল্পের উন্নয়ন তথা নতুন ব্লক অনুসন্ধানের কাজে ২০০২ সাল থেকে যুক্ত রয়েছে। উল্লেখ করা যেতে পারে, দক্ষিণ কোরিয়া, ভারত ও মায়ানমারের বেশ কয়েকটি সংস্থাকে নিয়ে যে কনসর্টিয়াম বা সংগঠন গঠিত হয়েছে, ওএনজিসি বিদেশ লিমিটেড তার অন্যতম। ভারতীয় রাষ্ট্রায়ত্ত সংস্থা গ্যাস অথরিটি অফ ইন্ডিয়া লিমিটেড  মায়ানমারের এই প্রকল্পে আরও একটি বিনিয়োগকারী সংস্থান। ওএনজিসি বিদেশ লিমিটেড মায়ানমারের এই তেল ও গ্যাস প্রকল্পটিতে ২০১৯-এর ৩১শে মার্চ পর্যন্ত ৭২২ মিলিয়ন মার্কিন ডলার বিনিয়োগ করেছে।
মায়ানমারের শি তেল ও প্রাকৃতিক গ্যাস প্রকল্প থেকে প্রথমবার গ্যাস উত্তোলন প্রক্রিয়া ২০১৩-র জুলাইতে শুরু হয়। এরপর, বাণিজ্যিকভাবে উত্তোলন প্রক্রিয়া শুরু হয় ২০১৪-র ডিসেম্বরে। ২০১৪-১৫ অর্থবর্ষ থেকেই এই প্রকল্পটিতে বাণিজ্যিক লেনদেন শুরু হয়েছে।
প্রতিবেশী দেশগুলিতে তেল ও প্রাকৃতিক গ্যাস অনুসন্ধান তথা প্রকল্পগুলির উন্নয়নে ভারতীয় রাষ্ট্রায়ত্ত সংস্থাগুলির অংশগ্রহণ ভারতের ‘পুবে তাকাও নীতি’র সঙ্গে যুক্ত এবং নিকট প্রতিবেশী দেশগুলিতে শক্তিক্ষেত্রে সেতুবন্ধনের লক্ষ্যে ভারতের প্রয়াসের অঙ্গস্বরূপ।
(CG/BD/DM
পেট্রোলিয়ামওপ্রাকৃতিকগ্যাসমন্ত্রক
আমদানি করা তেলের ওপর নির্ভরশীলতা কমানোর উদ্যোগ
নয়াদিল্লী, ২২ মার্চ, ২০২১
আমদানি করা তেল এবং জ্বালানী গ্যাসের ওপর নির্ভরশীলতা কমানোর ওপর সরকার উদ্যোগী হয়েছে। দেশে ২০১৪-১৫, ২০১৫-১৬ এবং ২০২০-২১এর জানুয়ারি পর্যন্ত বিদেশ থেকে আমদানি করা জ্বালানী তেল ও গ্যাসের ওপর নির্ভরশীলতার পরিমাণ যথাক্রমে ৬৮.৯ শতাংশ, ৭২.২ শতাংশ এবং ৭৭.১ শতাংশ। তেল শিল্প উন্নয়ন সেস বাবদ অপরিশোধিত তেলের ওপর ২০ শতাংশ সেস আদায় করা হয় এবং এই পরিমাণের সংশোধনের কোনও প্রস্তাব নেই।
পেট্রোলিয়াম ও প্রাকৃতিক গ্যাস মন্ত্রক পুনর্নবীকরণযোগ্য এবং ইথানল, কম্প্রেসড জৈব গ্যাস, বায়ো ডিজেলের মতো বিকল্প জ্বালানী ব্যবহারে উৎসাহ দিচ্ছে, দেশকে গ্যাসভিত্তিক অর্থনীতির দিকে এগিয়ে নিয়ে যাওয়াই যার মূল উদ্দেশ্য। এর জন্য উৎপাদনভিত্তিক চুক্তি, ছোট ছোট এলাকায় গ্যাস উত্তোলন, হাইড্রোকার্বন উত্তোলন ও লাইসেন্স নীতি সহ সরকার একগুচ্ছ পদক্ষেপ গ্রহণ করেছে। জাতীয় তেল সংস্থাগুলিকেও যথেষ্ট স্বাধীনতা দেওয়া হয়েছে। বেসরকারী সংস্থাগুলিকে এই শিল্পে আরও বেশি অংশগ্রহণের জন্য নানা উদ্যোগ নেওয়া হয়েছে। বর্তমানে দেশের ২,৭৫,০০৫ বর্গকিলোমিটার এলাকায় তেল ও প্রাকৃতিক গ্যাস উত্তোলনের কাজ চলছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
প্রধানমন্ত্রীরদপ্তর
উত্তর-পূর্বাঞ্চলের উন্নয়ন সংক্রান্ত একটি সূত্র শেয়ার করলেন প্রধানমন্ত্রী
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ উত্তর-পূর্বাঞ্চলের উন্নয়ন সংক্রান্ত একটি সূত্র শেয়ার করলেন।
একটি ট্যুইট বার্তায় প্রধানমন্ত্রী বলেছেন, “উত্তর-পূর্বে যে পরিবর্তন হচ্ছে, সে সম্পর্কে এটি একটি আকর্ষণীয় ও গুরুত্বপূর্ণ সূত্র। ঐ অঞ্চলটিকে নিজের সম্পূর্ণ সম্ভাবনার সদ্ব্যবহারে সক্ষম করে তুলছে এই ইতিবাচক পরিবর্তন”।
PG/AC/SB
(
প্রধানমন্ত্রীরদপ্তর
তায়োসীচ হিসেবে দ্বিতীয়বার দায়িত্ব গ্রহণের জন্য লিও বরাডকরকে প্রধানমন্ত্রীর অভিনন্দন
নয়াদিল্লি, ১৭ ডিসেম্বর, ২০২২
প্রধানমন্ত্রী শ্রী নরেন্দ্র মোদী দ্বিতীয়বার তায়োসীচ  হিসেবে দায়িত্ব গ্রহণের জন্য শ্রী লিও বরাডকরকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“দ্বিতীয়বার তায়োসীচ হিসেবে দায়িত্ব গ্রহণের জন্য @LeoVaradkar –কে অভিনন্দন জানাই। আমরা আয়ারল্যান্ডের সঙ্গে আমাদের ঐতিহাসিক যোগসূত্র, অভিন্ন সাংবিধানিক মূল্যবোধ এবং বহুপাক্ষিক সহযোগিতাকে শ্রদ্ধা জানাই। আশা রাখি আমাদের প্রাণবন্ত অর্থনীতির সম্পূর্ণ সম্ভাবনাকে কাজে লাগানোর জন্য আমরা একযোগে কাজ করে যাবো। ”
PG/CB/ NS
(
প্রধানমন্ত্রীরদপ্তর
সারা দেশে প্রথমসারির অক্সিজেন প্রস্তুতকারকদের সঙ্গে ভিডিও কনফারেন্সের মাধ্যমে প্রধানমন্ত্রীর মত বিনিময়
নতুন দিল্লি, ২৩ এপ্রিল, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে দেশের প্রথম সারির অক্সিজেন প্রস্তুতকারকদের সঙ্গে বৈঠক করেছেন। শ্রী মোদী বলেছেন, এই সময়টি কেবলমাত্র সমস্যা মোকাবিলার নয়, খুব অল্প সময়ের মধ্যে সমস্যার সমাধান করা প্রয়োজন। প্রধানমন্ত্রী সরকার এবং অক্সিজেন প্রস্তুতকারকদের মধ্যে সুসম্পর্ক বজায় রাখার প্রয়োজনীয়তার ওপর জোর দিয়েছেন।
গত কয়েক সপ্তাহে অক্সিজেন প্রস্তুতকারকদের উৎপাদন বৃদ্ধির জন্য প্রশংসা করেন প্রধানমন্ত্রী। তরল অক্সিজেনের উৎপাদন বৃদ্ধি করার জন্য বিভিন্ন পদক্ষেপ গ্রহণের কথা তুলে ধরেন তিনি। দেশে চিকিৎসার প্রয়োজনীয়তা পূরণে শিল্প ক্ষেত্রে ব্যবহৃত অক্সিজেনকে চিকিৎসা ক্ষেত্রে ব্যবহারের জন্য কাজে লাগাতে শিল্প সংস্থাগুলি যে উদ্যোগ নিয়েছে, তার জন্য ধন্যবাদ জানান প্রধানমন্ত্রী।
পরিস্থিতি আরও উন্নত করতে প্রধানমন্ত্রী শ্রী মোদী আগামী কয়েকদিনে অক্সিজেনের চাহিদা পূরণে শিল্পক্ষেত্রে ব্যবহৃত অক্সিজেনকে কাজে লাগানোর কথা উল্লেখ করেছেন। শ্রী মোদী জানিয়েছেন, অক্সিজেন সিলিন্ডারের সহজলভ্যতার পাশাপাশি অক্সিজেন পরিবহণের জন্য প্রয়োজনীয় সুযোগ-সুবিধার উন্নতিসাধন করার প্রয়োজন রয়েছে। অন্যান্য গ্যাস পরিবহণের জন্য ব্যবহৃত ট্যাঙ্কারগুলি যাতে অক্সিজেন সরবরাহের কাজে ব্যবহার করা যায়, তার জন্য শিল্পসংস্থাগুলিকে আহ্বান জানিয়েছেন তিনি। প্রধানমন্ত্রী বলেছেন, রাজ্যগুলির অক্সিজেনের চাহিদার কথা মাথায় রেখে সরকার রেল এবং বিমান বাহিনীকে কার্যকর ভাবে ব্যবহার করছে, যাতে দ্রুত ট্যাঙ্কার অক্সিজেন উৎপাদন কেন্দ্রে পৌঁছে দেওয়া যায়।
প্রধানমন্ত্রী শ্রী মোদী জানিয়েছেন, সরকার, রাজ্য, শিল্প এবং পরিবহণকারী সংস্থা ও সমস্ত হাসপাতালগুলিকে একত্রিত হয়ে ঐক্যবদ্ধ ভাবে কাজ করা দরকার। তিনি বলেন, সমন্বয় যত ভাল হবে ,তত সহজ ভাবে এই সমস্যা মোকাবিলা করা সম্ভবপর হবে।
অক্সিজেন প্রস্তুতকারকদের প্রশংসা করে প্রধানমন্ত্রী শ্রী মোদী জানিয়েছেন, তাদের প্রতি সরকারের পূর্ণ সমর্থন রয়েছে এবং আশাকরা যাচ্ছে খুব শীঘ্রই দেশ এই সঙ্কট মোকাবিলায় সফল হবে।
এদিনের বৈঠকে আরআইএল-এর মুখ্য কার্যনির্বাহী অধিকর্তা শ্রী মুকেশ আম্বানী, সেল-এর চেয়ারপারসন সোমা মণ্ডল, জেএসডাব্লু-র শ্রী সজ্জন জিন্দাল, টাটা স্টিলের শ্রী নরেন্দ্রন, জেএসপিএল-এর শ্রী নবীন জিন্দাল, এএমএনএস-এর শ্রী দিলীপ ওমেন, এলআইএনডিই-এর শ্রী এম ব্যানার্জী, আইনক্সের শ্রী সিদ্ধার্থ জৈন, এয়ার ওয়াটার জামশেদপুরের শ্রী নরিয় শিবুয়া, ন্যাশনাল অক্সিজেন লিমিটেডের শ্রী রাজেশ কুমার সরফ, অল ইন্ডিয়া ইন্ডাস্ট্রিয়াল গ্যাসেস ম্যানুফ্যাকচারার অ্যাসোসিয়েশনের সভাপতি শ্রী সাকেত টিকু উপস্থিত ছিলেন।
CG/SS/AS/
(
সংস্কৃতিমন্ত্রক
প্রধানমন্ত্রীর পাওয়া উপহার সামগ্রী এবং স্মরনিকার বৈদ্যুতিন নিলামের তৃতীয় পর্ব আজ থেকে শুরু হল
নয়াদিল্লী, ১৭ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী বিভিন্ন সময়ে যেসব গুরুত্বপূর্ণ উপহার সামগ্রী পেয়েছেন সেগুলির বৈদ্যুতিন পদ্ধতিতে নিলামের তৃতীয় পর্ব আজ থেকে শুরু হল। https://pmmementos.gov.in/ এর মাধ্যমে এই নিলাম প্রক্রিয়া চলবে আগামী ৭ অক্টোবর পর্যন্ত। যেসব স্মরনিকার নিলাম হবে তার মধ্যে ২০২০র টোকিও প্যারালিম্পিক্সে এবং অলিম্পিক্সে পদকজয়ীদের প্রধানমন্ত্রীকে দেওয়া উপহার সামগ্রী রয়েছে। এছাড়াও অযোধ্যা রাম মন্দির, চারধাম, রুদ্রাক্ষ সম্মেলন কেন্দ্রর রেপ্লিকা, বিভিন্ন স্থাপত্য, ভাস্কর্য, চিত্রকলা এবং অঙ্গবস্ত্র রয়েছে।
যে ১৩৩০টি স্মরনিকা রয়েছে তার মধ্যে উল্লেখযোগ্য : ২০২০র প্যারালিম্পিক্সে জ্যাভলিনে সোনা জয়ী শ্রী সুমিত আন্তিলের ব্যবহৃত জ্যাভলিন, ২০২০র টোকিও অলিম্পিক্সে জ্যাভলিনে সোনা জয়ী শ্রী নীরাজ চোপড়ার জ্যাভলিন౼যেগুলির সর্বোচ্চ মূল্য ধার্য হয়েছে ১ কোটি টাকা। এছাড়াও একটি কারুকার্য করা একটি ছোট্ট হাতির দাম ধার্য হয়েছে ২০০ টাকা। কেন্দ্রীয় সংস্কৃতি মন্ত্রী জানিয়েছেন নিলামে তোলা সামগ্রীর মধ্যে রয়েছে লাভলীনা বোরগোহাই-য়ের সই করা গ্লাভস, কৃষ্ণ নাগরের সই করা ব্যাটমিন্টন রাকেট। এছাড়া রূপো জয়ী ভাবিনা প্যাটেলের টেনিস রাকেটটি এই নিলাম প্রক্রিয়ায় রাখা হয়েছে। বৈদ্যুতিন নিলাম প্রক্রিয়ায় প্রাপ্ত অর্থ নমামী গঙ্গে প্রকল্পে দেওয়া হবে। প্রধানমন্ত্রী মনে করেন গঙ্গা নদী ভারতের জীবনরেখা। এতে আমাদের সকলের সুবিধা হবে। তিনি বলেন, গঙ্গা হল দেশের সাংস্কৃতিক গৌরব ও বিশ্বাসের প্রতীক। প্রধানমন্ত্রী গঙ্গাকে ভারতীয় সংস্কৃতির আস্থা ও ভরসার প্রতীক বলে বর্ণনা করেন। উত্তরাখন্ডের গোমুখ থেকে গঙ্গা পশ্চিমবঙ্গে সমুদ্রে এসে মিশেছে।
CG/ CB/NS
(Visitor Counter : 152
কেন্দ্রীয়মন্ত্রিসভা
ভগবান বীরসা মুন্ডার জন্মদিন ১৫ নভেম্বরকে জনজাতিয় গৌরব দিবস হিসেবে ঘোষণার সিদ্ধান্তকে কেন্দ্রীয় মন্ত্রিসভার অনুমোদন
জনজাতি গোষ্ঠীর মানুষদের গৌরবোজ্জ্বল ইতিহাস, সংস্কৃতি এবং তাঁদের বিভিন্ন অর্জন ১৫ নভেম্বর থেকে ২২ নভেম্বর পর্যন্ত বিশেষভাবে প্রচার করা হবে
নয়াদিল্লী, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ বীর জনজাতি স্বাধীনতা সংগ্রামীদের স্মরণে ১৫ নভেম্বরকে জনজাতিয় গৌরব দিবস হিসেবে উদযাপনের প্রস্তাব অনুমোদিত হয়েছে। দেশের জন্য তাঁদের আত্মবলিদানের কথা আগামী প্রজন্মকে জানাতে এই উদ্যোগ। সাঁওতাল, তোমর, কোল, ভীল, খাসি, মিজো সহ বিভিন্ন আদিবাসী সম্প্রদায়ের আন্দোলন ভারতের স্বাধীনতা আন্দোলনকে শক্তিশালী করেছিল। বৃটিশ ঔপনিবেশিক শাসনের বিরুদ্ধে আদিবাসী সম্প্রদায়ের সাহসী মানুষেরা আন্দোলনের সময় প্রাণ বিসর্জন দিয়েছিলেন। এইসব আন্দোলন জাতীয় স্তরে স্বাধীনতা আন্দোলনকে উদ্বুদ্ধ করেছিল। কিন্তু আদিবাসী নায়কদের কথা আজ বেশিরভাগ মানুষের কাছেই অজানা। ২০১৬ সালে স্বাধীনতা দিবসের দিন প্রধানমন্ত্রী তাঁর ভাষণে দেশে বিভিন্ন স্থানে আদিবাসী স্বাধীনতা সংগ্রামীদের সংগ্রহশালা নির্মাণের যে প্রস্তাব দিয়েছিলেন কেন্দ্র তা অনুমোদন করেছে, এর অঙ্গ হিসেবে ১০টি সংগ্রহশালা গড়ে তোলা হচ্ছে।
দেশজুড়ে শ্রী বীরসা মুন্ডা আদিবাসী সমাজের কাছে ভগবান হিসেবে পরিচিত। তিনি বৃটিশ উপনিবেশ শক্তির শোষণ ও বঞ্চনার বিরুদ্ধে লড়াই করেছিলেন এবং যে ‘উলগুলান’ -এর ডাক দিয়েছিলেন তার ফলে এক আন্দোলনের সূচনা হয়। জনজাতি গোষ্ঠীভুক্ত মানুষদের গৌরবোজ্জ্বল ইতিহাস এবং সাংস্কৃতিক ঐতিহ্যকে স্বীকৃতি দিতে ভগবান বীরসা মুন্ডার জন্মদিন ১৫ নভেম্বরকে জনজাতি গৌরব দিবস হিসেবে উদযাপন করা হবে। আদিবাসীদের সাংস্কৃতিক ঐতিহ্য রক্ষা এবং ভারতীয় শৌর্য্য, আতিথেয়তা ও জাতীয় গর্বকে এর মাধ্যমে সকলের মাঝে তুলে ধরা হবে। বীরসা মুন্ডা রাঁচিতে শেষ নিশ্বাস ত্যাগ করেন। শ্রী মোদী সেখানে উপজাতি স্বাধীনতা সংগ্রামীদের একটি সংগ্রহশালার উদ্বোধন করবেন।
কেন্দ্র স্বাধীনতা দিবসের ৭৫ বছর পূর্তি উপলক্ষ্যে আদিবাসী জনগোষ্ঠীর মানুষদের ইতিহাস, সংস্কৃতি ও অর্জনের কথা প্রচার করতে ১৫ নভেম্বর থেকে ২২ নভেম্বর পর্যন্ত সপ্তাহব্যাপি বিভিন্ন অনুষ্ঠানের আয়োজন করবে। রাজ্য সরকারগুলির সঙ্গে যৌথভাবে অনুষ্ঠানের পরিকল্পনার পাশাপাশি আদিবাসী জনগোষ্ঠীর মানুষদের বিভিন্ন সাফল্য গাঁথা তুলে ধরা হবে। এছাড়াও ভারতের স্বাধীনতা আন্দোলনে তাঁদের অবদান এবং সাংস্কৃতিক ঐতিহ্যের কথা সকলকে জানানো হবে। শিক্ষা, স্বাস্থ্য, জীবিকা, পরিকাঠামো এবং দক্ষতা বিকাশে আদিবাসীদের জন্য কেন্দ্রের বিভিন্ন জনকল্যাণমূলক প্রকল্পর কথাও এই অনুষ্ঠানে প্রচার করা হবে।
CG/CB/NS
(
ক্রেতা, খাদ্যএবংগণবন্টনমন্ত্রক
প্রধানমন্ত্রী গরিব কল্যাণ অন্ন যোজনার  সময়সীমা আরও ৬ মাস  বাড়ানোর প্রস্তাবে কেন্দ্রীয় মন্ত্রিসভার অনুমোদন
এই সিদ্ধান্তে দরিদ্র এবং প্রান্তিক মানুষরা উপকৃত হবেন
পিএমজিকেএওয়াই-এর আওতায় প্রায় ৩ লক্ষ ৪০ হাজার কোটি টাকা ব্যয় হবে এবং ১ হাজার মেট্রিক টনের বেশি খাদ্যশস্য বিনামূল্যে বিতরণ করা হবে
নয়াদিল্লী, ২৬ মার্চ, ২০২২
দরিদ্র এবং প্রান্তিক মানুষের কথা বিবেচনা করে প্রধানমন্ত্রী গরিব কল্যাণ অন্ন যোজনার  মেয়াদ আরও ৬ মাস অর্থাৎ আগামী সেপ্টেম্বর পর্যন্ত বাড়ানোর প্রস্তাবে কেন্দ্রীয় মন্ত্রিসভা অনুমোদন দিয়েছে।
পিএমজিকেএওয়াই-এর পঞ্চম পর্বের মেয়াদ ৩১শে মার্চ শেষ হচ্ছে। প্রসঙ্গত উল্লেখ্য, ২০২০র এপ্রিল থেকে এই প্রকল্প শুরু হয়েছে। এটি বিশ্বের সর্ববৃহৎ খাদ্য সুরক্ষা কর্মসূচী।
কেন্দ্র এ পর্যন্ত এই প্রকল্পের জন্য ২ লক্ষ ৬০ হাজার কোটি টাকা ব্যয় করেছে। ষষ্ঠ পর্যায়ে আরও ৮০ হাজার কোটি টাকা ব্যয় হবে। এর ফলে পিএমজিকেএওয়াই প্রকল্পে মোট ৩ লক্ষ ৪০ হাজার কোটি টাকা ব্যয় করা হবে।
কেন্দ্রীয় সরকার পুরো প্রকল্পটির ব্যয়ভার বহন করছে। জাতীয় খাদ্য সুরক্ষা আইনের আওতায় দেশের প্রায় ৮০ কোটি মানুষ এই প্রকল্পের সুবিধা পাচ্ছেন। যদিও কোভিড-১৯ মহামারীর প্রকোপ যথেষ্ট কমেছে এবং অর্থনৈতিক তৎপরতা ক্রমশ বাড়ছে কিন্তু এই পরিস্থিতিতেও এই প্রকল্পের মেয়াদ বাড়ানো হলো। এর ফলে কোনো দরিদ্র মানুষ অভুক্ত থাকবেন না।
পিএমজিকেএওয়াই প্রকল্পে প্রত্যেকে তাদের জন্য বরাদ্দ খাদ্যশস্য ছাড়াও অতিরিক্ত ৫ কেজি রেশন বিনামূল্যে পাবেন। এর অর্থ প্রত্যেক দরিদ্র পরিবার প্রতি মাসে স্বাভাবিক রেশন বরাদ্দের তুলনায় প্রায় দ্বিগুন রেশন পাবেন।
পিএমজিকেএওয়াই প্রকল্পের পঞ্চম পর্ব পর্যন্ত ৭৫৯ লক্ষ মেট্রিক টন খাদ্যশস্য বিনামূল্যে দেওয়া হয়েছে। ষষ্ঠ পর্বে আরও ২৪৪ লক্ষ মেট্রিক টন খাদ্যশস্য দেওয়া হবে। এর ফলে এই প্রকল্পে মোট ১ হাজার ৩ লক্ষ মেট্রিক টন খাদ্যশস্য সুবিধাভোগীদের কাছে পৌঁছে দেওয়া হবে।
এক দেশ এক রেশন কার্ড ব্যবস্থায় পরিযায়ী শ্রমিক বা যেকোনো সুবিধাভোগী দেশের প্রায় ৫ লক্ষ রেশন দোকানের যেকোন একটি দোকান থেকে রেশন তুলতে পারবেন। ইতিমধ্যে ৬১ কোটি লেনদেন উপভোক্তারা অন্য অঞ্চল থেকে করেছেন।
শতাব্দীর ভয়াবহ মহামারীর মধ্যেও সরকার কৃষকদের কাছ থেকে সর্বোচ্চ পরিমাণ খাদ্যশস্য সংগ্রহ করেছে। এর জন্য কৃষকদের যে অর্থ দেওয়া হয়েছে তার পরিমাণ সর্বোচ্চ। রেকর্ড পরিমাণে ফসল উৎপাদনের পুরো কৃতিত্বই ভারতীয় কৃষকদের- আমাদের অন্নদাতাদের।
CG/CB/NS
(Visitor Counter : 114